**Csomád Község Önkormányzat Képviselő-testületének**

**……/2017. (……) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és díjairól**

**szóló 6/2017. (IV. 26.) önkormányzati rendelet módosításáról**

Csomád Község Önkormányzat Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

A hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és díjairól szóló 6/2017. (IV. 26.) önkormányzati rendelet 1.§ c) pontja helyébe a következő rendelkezés lép:

*„c) hivatali munkaidő: a Fóti Közös Önkormányzati Hivatal Szervezeti és Működési Szabályzatában a Csomádi Kirendeltség vonatkozásában meghatározott általános munkaidő.”*

**2.§**

Ez a rendelet a kihirdetését követő napon lép hatályba, és az azt követő napon hatályát veszti.

####

####  Klement János Dr. Finta Béla

 **polgármester jegyző**

**INDOKOLÁS**

**Általános indokolás**

A Kormányhivatal a hatályos anyakönyvi rendelettel kapcsolatban az alábbi megállapítást tette:

Az Atv. a hivatali helyiségen valamint a hivatali munkaidőn kívüli házasságkötés engedélyezése szabályainak, valamint az ezen többletszolgáltatásokért az önkormányzat, illetve az anyakönyvvezető részére fizetendő díjmértéknek a meghatározására terjed ki. A „házasságkötés engedélyezés” kifejezés eljárási jellegű kérdések szabályozásának lehetőségét teremti meg. További, a felhatalmazó rendelkezésben nem szereplő kérdések rendezése nem képezi az önkormányzati normaalkotás tárgyát. A fentiek alapján nem terjed ki az önkormányzat szabályozási lehetősége arra, hogy a házasság időpontja tekintetében fogalmazzon meg előírásokat, korlátozó rendelkezéseket. Emiatt a hatályos rendeletet módosítani szükséges.

**Részletes indokolás**

1. §-hoz

Az önkormányzati rendelet értelmezi a hivatali munkaidő fogalmát.

 2. §-hoz

Hatályba léptető rendelkezést tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **Csomád Község Önkormányzat Képviselő-testületének a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és díjairól**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai:

Az anyakönyvi eljárásról szóló 2010. évi I. törvény alapján a települési önkormányzat képviselő-testülete rendeletalkotási felhatalmazást kapott a hivatali helyiségen kívüli és hivatali munkaidőn kívüli házasságkötés díjainak és szabályainak meghatározására.

* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabálynak költségvetési hatása nem jelentős.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabálynak egészségi következményei nincsenek.
* Adminisztratív terheket befolyásoló hatásai: A tervezett jogszabály az adminisztratív terheket nem növeli.
1. A jogszabály megalkotásának szükségessége, a jogalkotás elmaradásának várható következményei: A jogszabály megalkotása szükséges az egységes jogalkalmazás érdekében.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.